Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 109/15/7701	Bardejov, 21.4.2015
EEČ : 2-54-57-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d/ Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhaného za prečin krádeže podľa § 212 ods. 2 písm. d/ Tr. zákona na tom skutkovom základe, 

že

dňa 03.02.2015 v čase okolo 09.30 hod. v katastrálnom území XXXXX, v časti zvanej XXXXX, z lesného dielca XXXXX, z parcely XXXXX, vedenej ako lesný pozemok, bez povolenia odcudzil na zemi nájdené suché konáre drevnej hmoty buk v počte 2 ks, a to 1 ks o priemere 9 cm a dĺžke 6 m a 1 ks o priemere 9 cm a dĺžke 4 m, v celkovom množstve 0,06 m3, čím takto XXXXX spôsobil škodu vo výške 1,71 eur.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Obvodného oddelenia PZ v XXXXX sp.zn.XXXXX zo dňa 20.02.2015 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX za prečin krádeže podľa § 212 ods. 2 písm. d/ Tr. zákona na tom skutkovom základe, že dňa 03.02.2015 v čase okolo 09.30 hod. v katastrálnom území XXXXX, v časti zvanej XXXXX, z lesného dielca XXXXX, z parcely XXXXX vedenej ako lesný pozemok, bez povolenia odcudzil na zemi nájdené suché konáre drevnej hmoty buk v počte 2 ks, a to 1 ks o priemere 9 cm a dĺžke 6 m a 1 ks o priemere 9 cm a dĺžke 4 m, v celkovom množstve 0,06 m3, čím takto XXXXX spôsobil škodu vo výške 1,71 eur.

Po skončení skráteného vyšetrovania predložil dňa 15.04.2015 poverený príslušník Obvodného oddelenia PZ v XXXXX podľa § 209 ods. 1 Tr. poriadku Okresnej prokuratúre XXXXX vyšetrovací spis sp.zn. XXXXX na ďalšie konanie.

Preskúmaním na vec sa vzťahujúceho vyšetrovacieho spisu bolo zistené, že sú splnené podmienky na postup prokurátora podľa ustanovenia § 216 Tr. poriadku, pretože obvinený XXXXX sa vo svojej výpovedi konanej dňa 27.02.2015 na Obvodnom oddelení PZ v XXXXX pred povereným príslušníkom PZ k spáchaniu skutku kladenému mu za vinu uznesením sp.zn. XXXXX zo dňa 20.02.2015 priznal, popísal jeho spáchanie               a oľutoval svoj čin. Taktiež urobil vyhlásenie, že spáchal skutok, za ktorý je stíhaný a vyslovil súhlas s podmienečným zastavením trestného stíhania.

Obvinený XXXXX vo svojej výpovedi uviedol, že dňa 03.02.2015 v čase okolo 09.00 hod. sa vybral do lesa nachádzajúceho sa pri XXXXX, do časti XXXXX, pretože potrebovali drevo na kúrenie. V lese našiel na zemi ležiace vyvrátené veľké buky, ktoré vyvrátil silný vietor, na ktorých boli odlomené konáre, z ktorých vytiahol 2 kusy o hrúbke cca. 9 cm a dĺžke cca. 6 m a tieto stiahol na lesnú cestu, kde bol prichytený policajtmi. Následne policajti privolali lesníka, ktorý prevzal ukradnuté drevo. Svoje konanie oľutoval a viedol, že povolenie na zber dreva nemal a nežiadal ho od lesníka aj keď vedel, že ho treba mať. 

Zo zápisnice o výsluchu svedka XXXXX, splnomocneného zástupcu poškodeného - XXXXX je zrejmé, že pracuje XXXXX. Dňa 03.02.2015 bol kontaktovaný políciou, že v katastrálnom území XXXXX došlo ku krádeži drevnej hmoty buk, pri ktorej bol prichytený XXXXX, ktorý nemal vystavené povolenie na výrub a zber drevnej hmoty. Následne bolo zistené, že došlo k odcudzeniu drevnej hmoty buk v katastrálnom území XXXXX, v časti zvanej XXXXX, v lesnom dielci XXXXX, na parcele XXXXX, vedenej ako lesný pozemok, a to 1 ks o priemere 9 cm a dĺžke 6 m a 1 ks o priemere 9 cm a dĺžke 4 m, v celkovom množstve 0,06 m3, odcudzením ktorej bola XXXXX spôsobená škoda vo výške 1,71 eur, ktorú si nežiadal uhradiť z dôvodu, že odcudzená drevná hmota mu bola vrátená policajtmi dňa 03.02.2015.

Z charakteristík na obvineného XXXXX a odpisu registra trestov vyplýva, že XXXXX viedol riadny život, v posledných 25 rokoch nebol súdne trestaný a v evidencii priestupkov nemá záznam. V mieste trvalého bydliska je hodnotený všeobecne, spolu s manželkou a tromi deťmi býva XXXXX u svojich rodičov, nevlastní žiaden majetok a jeho správanie nebolo riešené komisiou na ochranu verejného poriadku.

	V zmysle ustanovenia § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ 	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a 	zrozumiteľne,
b/ 	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c/ 	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Pri prečine krádeže podľa § 212 ods. 2 písm. d/ Tr. zákona je trestná sadzba trestu odňatia slobody až na dva roky.

Vzhľadom na to, že u obvineného XXXXX boli splnené zákonné podmienky na postup podľa ustanovenia § 216 ods. 1 Tr. poriadku, bolo potrebné rozhodnúť tak, ako je uvedené vo výrokovej časti tohto uznesenia.

Obvinenému XXXXX bola v súlade s ustanovením § 216 ods. 2 Tr. poriadku určená skúšobná doba na 12 (dvanásť) mesiacov. Skúšobná doba začína plynúť právoplatnosťou tohto uznesenia. 

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. 

	Sťažnosť má odkladný účinok. (§ 185 a nasl. Tr. por.)

JUDr. Alena Džmurová
prokurátorka